Beatissime pater, cum deuotus orator s. v. Laurentius Johannis, rector parrochialis ecclesie Borgia (!) diocesis Aboensis, jam aliquamdiu juri canonico operam dedisset cupiatque illi ulterius jnherere et pro illius plena notitia consequenda legum seu jurium ciuilium studio desideret jnsudare, supplicat igitur humiliter s. v. orator prefatus, quatenus huiusmodi eius laudabilj desiderio annuentes ac ipsum specialibus gratia et fauore prosequentes eidem, ut leges seu jus ciuile predictum continue uel jnterpellatim (!) quotiens etc. ad septennium publice et priuatim audire etc. necnon ad quoscunque gradus in illis promouerj et assumj illosque recipere libere et licite possit et valeat, licentiam et facultatem concedere et indulgere digneminj de gratia speciali …… Concessum vt petitur, in presentia dominj nostrj pape. Jo. car. Alexandrinus. Et de licentia ac facultate prepetitis; et in forma litterarum breuis. Concessum. Jo. car. Alexandrinus. Datum Rome apud Sanctum Petrum pridie nonas januarij anno quarto.